Ego Petrus, comes Autissiodorensis et Tornodorensis, notum facio universis presentibus pariter et futuris quod cum, ad suggestionem hominum meorum, putarem me in villa de Dye procurationem et gistum habere et etiam prepositos et canes meos similiter in eadem villa procurationem habere putarem, tandem, inquisita rei veritate a bonis viris et fide dignis, cognovi me in dicta villa nihil juris vel consuetudines habere nec etiam prepositos vel canes meos vel aliquos ad me pertinentes. Quittavi itaque et adhuc quitto ecclesie Beati Benedicti quidquid juris vel consuetudinis me vel meos in dicta villa habere proclamabam, hoc excepto quod villa illa est de castellaria Tornodori. Et, ne super hoc vel heredes mei dictam ecclesiam vel villam in aliquo possimus molestare, presentem paginam sigilli mei munimine roboravi. Actum anno Domini MCCX.